За репрезентацију Чехословачке је играо у периоду од 1971. до 1987. године. Наступио је 91 пут за Чехословачку и дао 31 гол. Рекордер је по броју наступа за чехословачку репрезентацију. Играо је за национални тим на Европском првенству 1976. године у Југославији. У финалу првенства на стадиону Црвене звезде, Чехословаци су победили након бољег извођења једанестераца Западну Немачку. Био је учесник Европског првенства 1980. и ФИФА Светског првенства 1982. године. Заузео је девето место у избору за Златну лопту 1979. године.